jkorsvik/nowiki_second_scrape_merged huggingface dataset:
Ilona Novák

Ilona Novák (født 16. mai 1925 i Budapest, død 14. mars 2019) var en ungarsk svømmer som under sommer-OL 1952 i Helsingfors var med på å vinne gull på 4×100 m fri stafett.


== OL-medaljer ==
 1952  Helsingfors -  Gull i svømming, 4 x 100 meter fri, damer  Ungarn


== Referanser ==


== Eksterne lenker ==
(en) Ilona Novák – Olympics.com 
(en) Ilona Novák – Olympic.org 
(en) Ilona Novák – Olympedia 
(en) Ilona Novák – Sports-Reference (OL-resultater – arkivert) 
(hu) Ilona Novák – Ungarns olympiske komité 
(en) Ilona Novák – FINA 
(en) Ilona Novák – Swimming Hall of Fame 
(en) Ilona Novák – swimrankings.net
Thomas Köhler

Thomas Köhler (født 25. juni 1940 i Zwickau) er en østtysk tidligere aker som deltok i de olympiske vinterleker 1964 i Innsbruck og 1968 i Grenoble.
Köhler ble olympisk mester i aking under Vinter-OL 1964 i Innsbruck. Han vant konkurransen i ener for menn foran sine landsmenn Klaus-Michael Bonsack og Hans Plenk.
Fire år senere, under vinter-OL 1968 i Grenoble vant han sammen med Klaus-Michael Bonsack toer for menn. I ener ble han nummer to bak Manfred Schmid fra Østerrike.
Köhler har blitt verdensmester i aking tre ganger, to i ener og en i toer. 1962 i Krynica i ener og 1967 i Hammarstrand i både ener og toer.


== OL-medaljer ==
1964  Innsbruck -  Gull i aking, ener menn  Det forente Tyskland
1968  Grenoble -  Gull i aking, toer menn  Øst-Tyskland
1968  Grenoble -  Sølv i aking, ener menn  Øst-Tyskland


== Referanser ==


== Eksterne lenker ==
(de) Thomas Köhler – Munzinger Sportsarchiv 
(en) Thomas Köhler – Olympedia 
(en) Thomas Köhler – Sports-Reference (OL-resultater – arkivert)
Tian Zhandong

Tian Zhandong (kinesisk: 洋 李) (født 13. april 1983 i Tonghua) er en kinesisk skihopper og kombinertløper. Han er Kinas internasjonalt mest meritterte skihopper.Han debuterte internasjonalt i kontinentalcupen i skihopping på Lillehammer 13. desember 2003. Han har deltatt i 4 verdenscuprenn, det første i Oberstdorf 29. desember 2004, der han ble nummer 48. Hans beste plassering i verdenscupen er 43.-plass i Sapporo 21. januar 2006. I kontinentalcupen (sommer) er hans beste plassering 6.-plass i Velenje 9. juli 2005.
Tian Zhandong deltok i VM i Oberstdorf i 2005. I storbakken ble han nummer 44, og han var med på det kinesiske laget som ble nummer 14 av 15 lag i både stor- og normalbakke. I OL i Torino (Pragelato) i 2006 var han på det kinesiske laget som ble sist av 16 lag. Han deltok i vinter-Universiaden i 2005, 2007 og 2009, med 17.-plass (av 46 deltakere) i storbakken i Innsbruck i 2005 som beste individuelle resultat.
I vinter-Universiaden i Harbin (Yabuli) i 2009 deltok han også i kombinert, og ble sist av 26 deltakere.


== Referanser ==


== Eksterne lenker ==
(en) Tian Zhandong – Olympics.com 
(en) Tian Zhandong – Olympic.org 
(en) Tian Zhandong – Olympedia 
(en) Tian Zhandong – Sports-Reference (OL-resultater – arkivert) 
(en) Tian Zhandong – FIS (kombinert) 
(en) Tian Zhandong – FIS (skihopping) 
(pl) Tian Zhandong – skijumping.pl 
Chinese Olympic Committee: Tian Zhandong Arkivert 17. august 2007 hos Wayback Machine.
Dick Parry

Dick Parry (født 22. desember 1942 i Kentford i Suffolk i England) er en britisk saksofonist og trompetist. Som studiomusiker har han spilt på en rekke album av flere kjente artister, men er mest kjent for sitt samarbeide med Pink Floyd som han også turnerte sammen med i årene 1972–1977 samt i 1994. 
Parry startet sin karriere i bandet Joker's Wild sammen med David Gilmour på midten av 1960-tallet. Gilmour ble senere med i Pink Floyd, og han hentet inn Parry under innspillingen av The Dark Side of the Moon. Parry bidro med saksofon på flere sanger på albumet. På 1970-tallet var Parry nærmest fast gjestemusiker for Pink Floyd, og han har også spilt saksofon for Gilmour som en del av hans turné-band på 2000-tallet. I 1979-80 spilte han med The Who under deres verdensturné.
Parry var også med Pink Floyd under Live 8-«gjenforeningen» i juli 2005, og spilte sin saksofonsolo da bandet fremførte «Money».
Av kjente Pink Floyd-sanger Dick Parry har medvirket på, kan nevnes «Us and Them», «Money», «Shine on You Crazy Diamond» og «Wearing the Inside Out».


== Eksterne lenker ==
(en) Dick Parry på Internet Movie Database 
(en) Dick Parry hos The Movie Database 
(en) Dick Parry på Discogs 
(en) Dick Parry på MusicBrainz 
(en) Dick Parry på Songkick 
(en) Dick Parry på AllMusic
Ortrun Enderlein

Ortrun Enderlein (gift: Zöphel) (født 1. desember 1943 i Trünzing, Werdau i Sachsen) er en østtysk tidligere aker som deltok i de olympiske vinterleker 1964 i Innsbruck og 1968 i Grenoble.
Enderlein ble olympisk mester i aking under Vinter-OL 1964 i Innsbruck. Hun vant konkurransen i ener for damer foran sin landsmann Ilse Geisler og Helene Thurner fra Østerrike.
Fire år senere, under vinter-OL 1968 i Grenoble var hun raskest i konkurransen men hun ble diskvalifisert på grunn av at hun og et par landsmenn, Anna-Maria Müller og Angela Knösel hadde ulovlig varmet meiene på kjelkene.
Enderlein har blitt verdensmester i aking to ganger, 1965 i Davos og 1967 i Hammarstrand.


== OL-medaljer ==
1964  Innsbruck -  Gull i aking, ener damer  Tyskland


== Eksterne lenker ==
(en) Ortrun Enderlein – Olympics.com 
(en) Ortrun Enderlein – Olympic.org 
(en) Ortrun Enderlein – Olympedia 
(en) Ortrun Enderlein – Sports-Reference (OL-resultater – arkivert)
Kwilu

For elva av samme navn, se: Kwilu (elv).Kwilu er en provins i Den demokratiske republikken Kongo. Det er én av tre provinser som i 2009 ble skilt ut fra den tidligere provinsen Bandundu. Kwilu var også en egen provins i perioden 1962–1966. I 1964 overtok de sentrale styresmaktene administrasjonen over provinsen på grunn av opptøyer i det sørvestre Kongo. I januar 1966 ble det lokale styret gjeninnsatt, men samme år ble Kwilu slått sammen med Kwango og Mai-Ndombe til den nye provinsen Bandundu.
Kwilu ble gjenopprettet som provins etter den nye grunnloven av 2006, som trådte i kraft 18. februar 2009.
Hovedstad er byen Kikwit.


== Territorier ==
Bagata
Bulungu
Gungu
Idiofa
Masi-Manimba


== Referanser ==
Annise Parker

Annise Danette Parker (født 17. mai 1956 i Houston i Texas i USA) er borgermester i Houston. Hun er byens andre kvinnelige borgermester og landets første åpent homofile borgermester som ble valgt til en stor amerikansk by. Houston er største by i delstaten Texas og fjerde største i USA. Parker fikk 53 prosent av stemmene. Hun tilhører Det demokratiske parti og har jobbet i Houstons kommunestyre elleve år. 


== Referanser ==


== Eksterne lenker ==
Offisielt nettsted 
(en) Annise Parker – kategori av bilder, video eller lyd på Commons Hjemmeside
Office of the City Controller for Houston official website
Ilse Geisler

Ilse Geisler (gift: Vorspach) (født 10. januar 1941 i Kunnersdorf, Niederlausitz i Sachsen) er en østtysk tidligere aker som deltok i de olympiske vinterleker 1964 i Innsbruck.
Geisler vant en olympisk sølvmedalje i aking under Vinter-OL 1964 i Innsbruck. Hun kom på andreplass i konkurransen ener for damer bak sin landsmann Ortrun Enderlein.
Geisler ble verdensmester i aking to ganger, 1962 i Krynica og 1963 i Imst.


== OL-medaljer ==
1964  Innsbruck -  Sølv i aking, ener damer  Tyskland


== Eksterne lenker ==
(en) Ilse Geisler – Olympics.com 
(en) Ilse Geisler – Olympic.org 
(en) Ilse Geisler – Olympedia 
(en) Ilse Geisler – Sports-Reference (OL-resultater – arkivert)
Helene Thurner

Helene «Leni» Thurner gift Bullock (født 12. august 1938 i Zams, Tirol) er en østerriksk tidligere aker som deltok i de olympiske vinterleker 1964 i Innsbruck og 1968 i Grenoble.
Thurner vant en olympisk bronsemedalje i aking under Vinter-OL 1964 i Innsbruck. Hun kom på tredjeplass i konkurransen ener for damer bak Ortrun Enderlein og Ilse Geisler begge fra Øst-Tyskland.


== OL-medaljer ==
1964  Innsbruck -  Bronse i aking, ener damer  Østerrike


== Eksterne lenker ==
(en) Helene Thurner – Olympics.com 
(en) Helene Thurner – Olympic.org 
(en) Helene Thurner – Olympedia 
(en) Helene Thurner – Sports-Reference (OL-resultater – arkivert) 
(en) Helene Thurner – databaseOlympics.com (arkivert)
Klaus Bonsack

Klaus Bonsack (noen ganger vist som Klaus-Michael Bonsack (født 26. desember 1941 i Waltershausen, Landkreis Gotha i Thüringen) var en østtysk aker som deltok i de olympiske vinterleker 1964 i Innsbruck, 1968 i Grenoble og 1972 i Sapporo.
Bonsack vant en olympisk sølvmedalje i aking under Vinter-OL 1964 i Innsbruck. Han kom på andreplass i konkurransen ener for menn bak sin landsmann Thomas Köhler.
Fire år senere, under Vinter-OL 1968 i Grenoble vant han sammen med Thomas Köhler toer for menn. I ener ble han nummer tre bak Manfred Schmid fra Østerrike og Thomas Köhler.
Under Vinter-OL i Sapporo, hvor han forøvrig var Øst-Tysklands flaggbærer, kom han igjen på seierspallen etter å ha kapret en bronsemedalje sammen med Wolfram Fiedler i toer for menn.
Bonsack ble verdensmester i aking 1967 i Hammarstrand i toer.


== OL-medaljer ==
1968  Grenoble -  Gull i aking, toer menn  Øst-Tyskland
1964  Innsbruck -  Sølv i aking, ener menn  Det forente Tyskland
1968  Grenoble -  Bronse i aking, ener menn  Øst-Tyskland
1972  Sapporo -  Bronse i aking, toer menn  Øst-Tyskland


== Eksterne lenker ==
(de) Klaus Bonsack – Munzinger Sportsarchiv 
(en) Klaus Bonsack – Olympedia 
(en) Klaus Bonsack – Sports-Reference (OL-resultater – arkivert)
Money

«Money» er en sang av det britiske bandet Pink Floyd fra deres album The Dark Side of the Moon fra 1973. Sangen er skrevet av Roger Waters og var albumets eneste singel-hit i USA.  


== Struktur ==
«Money» går i 7/4 takt selv om gitaristen David Gilmour beskriver takten som 7/8 i dokumentarfilmen The Making of The Dark Side of the Moon. Dette er en noe uvanlig takt innen rock, da de fleste rockesanger går i 4/4 takt, av og til 3/4. 
Under gitarsoloen skifter takten til 4/4, før den går tilbake igjen til 7/4 etter soloen. Dette ble gjort fordi Gilmour mente det ville bli for komplisert å lage en solo i 7/4. Kritikere har kommentert at denne dynamiske endringen gjør sangen spesiell, da tempoet er det samme under soloen som under versene, men endringen til 4/4 får sangen til å høres raskere ut under soloen. Dette skyldes endringen i bassgangen. Innledningsvis setter denne signaturen på melodien med den karakteristiske oppgangen på slutten av hver takt (4.-7. slag), men som i 4/4 kortes ned med tre slag og går over i en repeterende nedgang i hver takt som gir driv og til dels driver tempoet opp.   
Teksten er en (selv)ironisk og sarkastisk kommentar til det moderne kapitalistiske og materialistiske samfunnet, og det henvises til «rikmannsfenomener» som å kjøpe sitt eget jetfly og sin egen fotballklubb. Lydeffekter som klirring av mynter og et kassaapparat høres i bakgrunnen gjennom mesteparten av sangen. 
Sammen med The Beatles' «All You Need is Love» er dette den eneste sangen i 7/4 takt som har ligget høyt oppe på hitlistene i USA. 


== Historie ==
Sangen ble skrevet i et midlertidig platestudio i hageskuret til Roger Waters, og Waters har beskrevet den originale demoen som «overpertentlig og svært engelsk», i stedet for den bluesaktige og transatlantiske inspirasjonen i albumversjonen.  
«Money» ble i 1981 innspilt på nytt for utgivelsen av samlealbumet A Collection of Great Dance Songs, fordi Capitol Records nektet å gi lisensen til Columbia Records i USA. David Gilmour spilte inn hele sangen på nytt alene, det vil si alle trommene, gitarene, keyboard, bassgitaren og vokalen, og produserte sammen med James Guthrie. Dick Parry spilte derimot saksofon slik han hadde gjort på originalinnspillingen. 


== Konsertfremføringer ==
Pink Floyd har spilt sangen på de fleste av sine konserter fra og med februar 1972, bortsett fra under The Wall-turneen. Både Gilmour og Waters har spilt sangen under sine soloturneer.
Offisielle utgivelser med konsertopptak av «Money»:

1988 Delicate Sound of Thunder
1995 P*U*L*S*E
2000 In the Flesh: Live – Roger Waters
2018 Us + Them – Roger WatersDessuten ble «Money» fremført under Live 8-konserten i London i juli 2005, med samtlige originalmedlemmer og med Dick Parry på saksofon.


== Personell ==
På originalinnspillingen fra 1973 medvirker:

David Gilmour, gitar og vokal
Roger Waters, bass
Richard Wright, Wurlitzer
Nick Mason, trommer
Dick Parry, tenorsaksofon


== Eksterne lenker ==
(en) Money på MusicBrainz 
«Money» på Songfacts.com
Hans Plenk

Hans Plenk (født 21. februar 1938 i Berchtesgaden) er en vesttysk tidligere aker som deltok i de olympiske vinterleker 1964 i Innsbruck og 1968 i Grenoble.
Plenk vant en olympisk bronsemedalje i aking under Vinter-OL 1964 i Innsbruck. Han kom på tredjeplass i konkurransen ener for menn bak Thomas Köhler og Klaus-Michael Bonsack begge fra Øst-Tyskland.
Under Vinter-OL i Grenoble var han Vest-Tysklands flaggbærer.
Plenk ble verdensmester i aking 1965 i Davos i ener for menn.


== OL-medaljer ==
1964  Innsbruck -  Bronse i aking, ener menn  Tyskland


== Eksterne lenker ==
(en) Hans Plenk – Olympedia 
(en) Hans Plenk – Sports-Reference (OL-resultater – arkivert)
Josef Feistmantl

Josef Feistmantl (1939–2019) var en østerriksk aker som deltok i de olympiske vinterleker i 1964 i Innsbruck, 1968 i Grenoble og 1972 i Sapporo.
Feistmantl ble olympisk mester i aking under Vinter-OL i 1964 i Innsbruck. Sammen med Manfred Stengl vant han konkurransen i toer for menn foran sine landsmenn Reinhold Senn og Helmut Thaler.
Feistmantl ble verdensmester i aking 1969 Königssee i ener for menn.


== OL-medaljer ==
1964  Innsbruck -  Gull i aking, toer menn  Østerrike


== Se også ==
Liste over personer som har tent den olympiske ild


== Referanser ==


== Eksterne lenker ==
(de) Josef Feistmantl – Munzinger Sportsarchiv 
(en) Josef Feistmantl – Olympics.com 
(en) Josef Feistmantl – Olympic.org 
(en) Josef Feistmantl – Olympedia 
(en) Josef Feistmantl – Sports-Reference (OL-resultater – arkivert)
Manfred Stengl

Manfred Stengl (født 1. april 1946 i Salzburg, død 6. juni 1992) var en østerriksk aker som deltok i de olympiske vinterleker 1964 i Innsbruck og 1968 i Grenoble.
Stengl ble olympisk mester i aking under Vinter-OL 1964 i Innsbruck. Sammen med Josef Feistmantl vant han konkurransen i toer for menn foran sine landsmenn Reinhold Senn og Helmut Thaler.
Stengl døde på Isle of Man under motorsykkelraceet Isle of Man TT, han deltok i klassen Senior TT.


== OL-medaljer ==
1964  Innsbruck -  Gull i aking, toer menn  Østerrike


== Referanser ==


== Eksterne lenker ==
(en) Manfred Stengl – Olympics.com 
(en) Manfred Stengl – Olympic.org 
(en) Manfred Stengl – Olympedia 
(en) Manfred Stengl – Sports-Reference (OL-resultater – arkivert) 
(en) Manfred Stengl – TheSports.org
Sandblåst/Gaustadvågen naturreservat

Sandblåst/Gaustadvågen naturreservat er et naturreservat i Hustadvika kommune i Møre og Romsdal. Naturreservatet omfatter et sammenhengende estuar, det vil si en nesten innelukket fjordarm, eller elvedelta, med to større basseng der Sandblåstelva renner ut.
Reservatet ble opprettet i 1988 for å «ta vare på et viktig våtmarksområde». Det fikk i 1996 status som ramsarområde, på grunn av sin betydning for trekkfugler.
Verneområdet er fylkets mest distinkte estuar, og det berører flere ulike verneinteresser: botanikk, zoologi, landskap og kvartærgeologi. Det er store tidevannssoner og strandenger her, med stor og delvis unik artsriktdom. Svært stort antall fuglearter som hekker her, eller bruker området som rasteplass under fugletrekket. 22 fuglearter er av regional interesse, 23 av nasjonal interesse og 5 av internasjonal verdi. Under trekket bl.a. inntil 200 sangsvaner, 800 gressender av ulike arter, og inntil 2500 vadere.
Det er ferdselsforbud i området fra og med april, og til og med august. Det er et utkikkspunkt i reservatets østende, nær bilveg.  Knarrashaugmyra naturreservat grenser inntil dette reservatet i sørøst.


== Eksterne lenker ==
(no) Sandblåst/Gaustadvågen naturreservat i Miljødirektoratets nettsted Naturbase
Vanlig kornbladbille

Vanlig kornbladbille (Oulema melanopus) er en av billene i delgruppen (underfamilien) hornbladbiller i familiegruppen bladbiller. Den er en av tre arter i Norge fra slekten Oulema.


== Utbredelse ==
Vanlig kornbladbille finnes sør i Norge, nesten hele Europa, utenom helt i nord. Den er utbredt på den nordlige halvkule, i Asia og Nord-Amerika. 


== Utseende og levevis ==
Vanlig kornbladbille er 4-5,5 mm lang. Dekkvingene er metallisk blå eller grønn, med tydelige punktrekker. Hele brystkjoldet (pronotum) samt beina, unntatt føttene er røde. Hodet er fremstrakt og mørkt. Brystskjoldet mye smalere enn dekkvingene. 
Den lever på ulike slags gress, også på ulike slag korn, men er opptrer vanligvis ikke så tallrik at den gjør betydelig skade. Vanlig i Sør-Norge.


== Referanser ==


== Eksterne lenker ==
(en) vanlig kornbladbille i Encyclopedia of Life 
(en) vanlig kornbladbille i Global Biodiversity Information Facility 
(no) vanlig kornbladbille hos Artsdatabanken 
(sv) vanlig kornbladbille hos Dyntaxa 
(en) vanlig kornbladbille hos Fauna Europaea 
(en) vanlig kornbladbille hos ITIS 
(en) vanlig kornbladbille hos NCBI 
(en) Kategori:Oulema melanopus – bilder, video eller lyd på Wikimedia Commons 
(en) Oulema melanopus – galleri av bilder, video eller lyd på Wikimedia Commons 
Oulema melanopus – detaljert informasjon på Wikispecies 
Vanlig kornbladbille Oulema melanopus - Fauna Europaea
Norsk Entomologisk forening
Metakromatisk leukodystrofi

Metakromatisk leukodystrofi, forkortet MLD, er en sjelden og dødelig stoffskiftesykdom. Leukodystrofier (også kalt hvit substans-sykdommer) påvirker vekst og/eller utvikling av myelin, fettstoffet som fungerer som en isolator rundt nervefibre i sentralnervesystemet og det perifere nervesystemet.


== Årsak ==
MLD er direkte forårsaket av mangel på enzymet Arylsulfatase A. I nesten alle tilfeller er dette en medfødt defekt, og uten dette enzymet, vil sulfatider hope seg opp og ødelegge myelinlaget i nervesystemet. Uten dette kan nervene i hjernen ikke fungere optimalt. Sulfatider vil også samles opp i andre organer og påvirke funksjoner i disse.


== Genetikk ==
Sykdommen er recessivt arvelig og er definert som en defekt på kromosom nr. 22. Det er mulig å diagnostisere sykdommen ved fostervannsprøve eller morkakeprøve og det tilbys genetisk veiledning i Norge til familier som er bærere av sykdommen. I gjennomsnitt fødes det ca. 1 barn pr. år i Norge med sykdommen.


== Symptomer og prognoser ==
Det er definert 3 varianter av sykdommen etter hvordan symptomene utvikler seg:

Den sen-infantile form som inntrer etter at barnet er fylt 1 år. Symptomene er forsinket utvikling av språk og gange, og etterhvert tap av ervervede motoriske og intellektuelle ferdigheter. Dette er den mest utbredte variant og er normalt dødelig innen måneder eller få år.Den juvenile form har samme forløp som den sen-infantile form, men inntreffer senere (3-10 årsalder) og har langsommere utvikling. Pasienten vil også kunne leve flere år med sykdommen.Den adulte form inntreffer etter fylte 16 år og er den mildeste form. Symptomene er også her tap av motoriske og intellektuelle ferdigheter, og vil i tidlig stadium oppfattes som personlighetsforstyrrelse og kunne forveksles med psykisk sykdom.Pasientene kan også utvikle epilepsi, spasmer, og pustebesvær. 


== Behandling ==
Sykdommen er uhelbredelig etter dagens medisinske definisjoner, men ved behandling er det gode muligheter for å redusere symptomene. Sterke smerter dempes med morfin og antiepileptikum kan forebygge spasmer. Tidlig diagnose vil også kunne forsinke sykdomsutviklingen noe.
I noen få tilfeller har benmargstransplantasjon stoppet utviklingen av sykdommen for pasienter med juvenil eller adult form.
Barn som rammes av MLD vil etter kort tid bli pleietrengende. I senere stadier kan det også være nødvendig med respirator og gastrostomi for å opprettholde livsfunksjonene.
Pågående forskning på sykdommen inkluderer stamcelleforskning, genterapi og kunstig tilførsel av enzymer. 


== Eksterne lenker ==
Metakromatisk leukodystrofi, Frambu - senter for sjeldne funksjonshemninger
Nøkkrosebladbille

Nøkkrosebladbillen (Galerucella nymphaea) er en av billene i delgruppen (underfamilien) trådbladbiller i familiegruppen bladbiller.
Nøkkrosebladbillen finnes i Norge, og er utbredt i Mellom-Europa. Den finnes også i Asia og trolig i Nord-Amerika (? innført). Den er ganske vanlig på nøkkeroser.
Nøkkrosebladbillen er i underkant av 10 mm lang, brunlig på farge. Beina er noe lysere.


== Eksterne lenker ==
(en) nøkkerosebladbille i Encyclopedia of Life 
(en) nøkkerosebladbille i Global Biodiversity Information Facility 
(no) nøkkerosebladbille hos Artsdatabanken 
(sv) nøkkerosebladbille hos Dyntaxa 
(en) nøkkerosebladbille hos Fauna Europaea 
(en) nøkkerosebladbille hos ITIS 
(en) nøkkerosebladbille hos NCBI 
(en) Kategori:Galerucella nymphaeae – bilder, video eller lyd på Wikimedia Commons 
Galerucella nymphaeae – detaljert informasjon på Wikispecies 
Galerucella nymphaea - Fauna Europaea
Norsk Entomologisk forening
Jordbærbladbille

Jordbærbladbille (Galerucella tenella) er en av billene i delgruppen (underfamilien) trådbladbiller i familiegruppen bladbiller. Den finnes vanlig i Norge, og er utbredt i Mellom-Europa. Den finnes også i Asia. 
Jordbærbladbille er 3–4 mm lang og i hovedsak okerbrun på farge, brystskjoldet (pronotum) er litt lysere. Den lever hovedsakelig på mjødurt, sjeldnere på jordbær.


== Referanser ==


== Eksterne lenker ==
(en) jordbærbladbille i Encyclopedia of Life 
(en) jordbærbladbille i Global Biodiversity Information Facility 
(no) jordbærbladbille hos Artsdatabanken 
(sv) jordbærbladbille hos Dyntaxa 
(en) jordbærbladbille hos Fauna Europaea 
(en) jordbærbladbille hos NCBI 
(en) Kategori:Galerucella tenella – bilder, video eller lyd på Wikimedia Commons 
Galerucella tenella – detaljert informasjon på Wikispecies 
Jordbærbladbille Galerucella tenella - Fauna Europaea
Norsk Entomologisk forening
Tshikapa

Tshikapa er en by i provinsen Kasaï i Den demokratiske republikken Kongo. Byen ligger omtrent 65 kilometer nord for grensen til Angola, og nesten 20 mil vest for hovedstaden i provinsen, Kananga, ved sammenløpet av Tshikapa og Kasai-elvene.
Ifølge en utgivelse fra biblioteket ved Universitetet i Utrecht vokste byens befolkning fra 38 900 i 1970 til 180 900 i 1994. De to senere krigene i Kongo har påvirket befolkningen en hel del, og per 2020 er det uklart hvor mange innbyggere byen har.
Byen ble grunnlagt av Forminere, et amerikansk/belgisk gruvekonsern som fant diamanter i området på begynnelsen av 1900-tallet. Siden den gang har Tshikapa vært senter for diamantutvinning. På grunn av diamantgruvene ble Tshikapa det stedet i verden hvor satellittelefoner var mest utbredt som kommunikasjonsmiddel, med unntak for Irak før krigen der.


== Referanser ==
Stripet orebladbille

Stripet orebladbille (Galerucella lineola) er en av billene i delgruppen (underfamilien) trådbladbiller i familiegruppen bladbiller.Stripet orebladbille finnes vanlig i Norge, og er utbredt omtrent som blå orebladbille (Agelastica alni), men er vanligere. Den har hatt masseopptreden enkelte år, særlig på vestlandet. Den er utbredt i store deler av Europa. Den finnes også i Asia og i Nord-Afrika. Den er ganske vanlig i oreskog. Bestandssvingingene er trolig sykliske, dvs. toppene kommer med regelmessige mellomrom. 
Stripet orebladbille er 4–5 mm lang, brungul med en litt mørkere bred lengdestripe på hver av dekkvingene. Den har svart underside. Beina er noe lysere. Larvene er kortbygde, gråhvite til brunaktige. 
Den regnes som skadedyr og kan enkelte år gjøre store skade på oreskog hvor den gnager hull i bladene. Det er imidlertid larvene og gnaget på bladundersiden som gjør mest skade. Bladverket skjelettereres, nervenettet er uskadd, mens overhud og bladkjøtt spises opp. Dette gjør at bladene dør og blir brune. 


== Referanser ==


== Eksterne lenker ==
(en) stripet orebladbille i Encyclopedia of Life 
(en) stripet orebladbille i Global Biodiversity Information Facility 
(no) stripet orebladbille hos Artsdatabanken 
(sv) stripet orebladbille hos Dyntaxa 
(en) stripet orebladbille hos Fauna Europaea 
(en) stripet orebladbille hos NCBI 
(en) Kategori:Galerucella lineola – bilder, video eller lyd på Wikimedia Commons 
Galerucella lineola – detaljert informasjon på Wikispecies 
Galerucella lineola - Fauna Europaea
Norsk Entomologisk forening